ZurichNLP/romansh-municipal-text-corpus huggingface dataset:
Rumantsch: La revisiun parziala dalla lescha da scola tracta il Cussegl grond ella sessiun dil december 2024. Tenor il plan da termins duei la revisiun entrar en vigur igl 1. d’uost 2025. Il punct principal dalla revisiun parziala dalla lescha da scola ei l’adattaziun dallas tariffas da salari minimalas alla media dalla Svizra Orientala per las persunas d’instrucziun dalla scoletta, dalla scola primara e dalla scola secundara I. Las vischnauncas finanzieschan 90 % da quella salarisaziun supplementara. Malgrad la revisiun parziala dalla lescha da scola han las pagas totalas dallas persunas d’instrucziun per igl onn 2025 saviu vegnir reducidas levamein. L’assistenza dil di vegn amplificada naven digl onn da scola 2024/25 surtut per las scolaras ed ils scolars dil scalem primar da Ruschein e Rueun che van buca pli a casa sur miezdi. Il gentar vegn preparaus dall’Argo Glion e furnius a Ruschein resp. Rueun.
Deutsch: Die Teilrevision des Schulgesetzes wird in der Dezembersession 2024 des Grossen Rates bespro-chen werden. Der Terminplan sieht eine Inkraftsetzung per 1. August 2025 vor. Der Hauptpunkt der Teilrevision des Schulgesetzes ist die Anhebung der Mindestbesoldungssätze der Kindergar-ten-, Primar- und Sekundarstufe I an das Ostschweizer-Mittel. 90 % dieser zusätzlichen Besoldung wird von den Gemeinden getragen werden. Trotz der Teilrevision des Schulgesetzes konnten die gesamten Löhne der Lehrkräfte für das Jahr 2025 leicht reduziert werden. Die Tagesbetreuung wird ab dem Schuljahr 2024/25 ausgebaut: Insbesondere für die Primarschüler aus Ruschein und Rueun, welche über Mittag nicht mehr nach Hause reisen werden. Das Mittagessen wird in der Argo Ilanz zubereitet und nach Ruschein bzw. Rueun geliefert werden.
Rumantsch: El preventiv 2025 eis ei da quintar vinavon cun aults cuosts da sanadad. La suandonta tabella dat ina survesta dils cuosts da sanadad dils onns 2022 tochen 2024 e dils cuosts futurs per ils onns 2025 e 2026:
Deutsch: Im Budget für das Jahr 2025 sind zudem von weiter hohen Gesundheitskosten auszugehen. Die folgende Tabelle soll euch einen Überblick über die Gesundheitskosten der Jahre 2022 bis 2024 und der zukünftigen Kosten für die Jahre 2025 und 2026 geben:
Rumantsch: Ils cuosts dallas casas da vegls e da tgira ein s’augmentai fermamein digl onn 2022 agl onn 2023 ed aunc ina gada agl onn 2024. La participaziun als cuosts dallas cussadentas e dils cussadents e dallas assicuranzas da malsauns ei denton restada tuttina. Ils cuosts supplementars vegnan finanziai dil Cantun cun ina participaziun da 25 % e dalla vischnaunca cun 75 %. La part dalla vischnaunca per di da tgira ei perquei s’augmentada igl onn 2024 visavi igl onn 2023 denter 11 % e 25 %. Plinavon havein nus in diember carschent da cussadent:as ellas casas da vegls e da tgira.
Deutsch: Die Kosten in den Kranken- und Pflegeheimen sind vom Jahr 2022 zum Jahr 2023 stark gestie-gen und zum Jahr 2024 nochmals. Die Kostenbeteiligung der Leistungsbezüger (der Bewohner) und der Krankenversicherungen sind jedoch gleichgeblieben. Die Mehrkosten trägt der Kanton zu 25 % und die Gemeinde zu 75 %. Der Anteil der Gemeinde pro Pflegetag ist deshalb vom Jahr 2023 zum Jahr 2024 zwischen 11 % und 25 % gestiegen. Zudem haben wir eine steigende An-zahl Bewohner in den Kranken- und Pflegeheimen.
Rumantsch: La nova stimaziun dallas immobilias cuntinuescha igl onn 2025. Las immobilias dil marcau da Glion ed era da singulas fracziuns ein gia vegnidas stimadas da niev igl onn 2024. Las consequenzas exactas e definitivas sin il recav el quen da gudogn e sperdita dalla vischnaunca dad Ilanz/Glion vegnan a sefar valer pér els quens annuals 2025 e 2026.
Deutsch: Die Neuschätzung der Liegenschaften wird im Jahr 2025 fortgesetzt. Die Stadt Ilanz und auch zum Teil einzelne Fraktionen sind bereits im Jahr 2024 geschätzt worden. Die genauen und de-finitiven Auswirkungen auf den Ertrag in der Erfolgsrechnung der Gemeinde Ilanz/Glion werden sich erst in den Jahresrechnungen 2025 und 2026 zeigen.
Rumantsch: Las taglias communalas generalas ein s’augmentadas per rodund 4 % ni 487'347 francs cumparegliau cun il quen annual 2023. La summa totala munta uss a 12'515'000 francs. Las taglias specialas ein carschidas per bunamein 500'000 francs ni ver 18 % sin 3'230'000. La gronda part digl augment ei vegnida preventivada per las taglias sin immobilias sebasond sin la nova stimaziun dallas immobilias cun consequenzas gia per il quen annual 2025.
Deutsch: Die allgemeinen Gemeindesteuern wurden um rund 4 % oder 487'347 Franken verglichen mit der Jahresrechnung 2023 erhöht. Der Gesamtbetrag beträgt jetzt 12'515'000 Franken. Die Son-dersteuern wurden um fast 500'000 Franken oder rund 18 % auf 3'230'000 erhöht. Der Haupt-teil der Erhöhung wurde bei den Liegenschaftssteuern budgetiert. Dies basierend auf der Neu-schätzung der Liegenschaften mit Auswirkungen bereits in der Jahresrechnung des Jahres 2025.
Rumantsch: Il quen da gudogn e sperdita 2025 cun expensas da 35'854'800 francs ed entradas da 35'948'200 francs quenta cun in recav da 93'400 francs.
Deutsch: Die aktuelle Erfolgsrechnung 2025 rechnet bei einem Aufwand von 35'854'800 Franken und einem Ertrag von 35'948'200.00 Franken mit einem Ertragsüberschuss von 93'400.00 Franken.
Rumantsch: Contribuziun da CHF 3'585'937 dall’ulivaziun da finanzas per igl onn 2025 (la Regenza ha determinau quella ils 20 d’uost 2024).
Deutsch: Aus dem Finanzausgleich erhalten wir für das Jahr 2025 CHF 3'585'937.00. Die Regierung hat den Finanzausgleich am 20. August 2024 festgesetzt.
Rumantsch: La premia dall’assicuranza da caussas (All Risk) sto vegnir negoziada da niev per igl onn 2025 pervia d’in augment massiv dallas premias 2025. Las assicuranzas da persunas restan igl onn 2025 tuttina aultas sco 2024. Sulettamein las tariffas dallas premias definitivas dall’assicuranza da persunas dalla SUVA ein aunc buc enconuschentas per ils survetschs tecnics ed il menaschi forestal.
Deutsch: Die Prämie der Sachversicherung (All Risk) muss für das Jahr 2025 neu verhandelt wer-den. Dies aufgrund einer massiven Prämienerhöhung auf das Jahr 2025. Die Personen-versicherungen bleiben im Jahr 2025 gleich hoch wie im Jahr 2024. Einzig die definiti-ven Prämiensätze der SUVA-Personenversicherung sind für den Bereich Werk- und Forst-betrieb noch nicht bekannt.
Rumantsch: La carischia actuala munta a ver 1.5 %. Il cantun Grischun quenta sco gia menziunau cun ina cumpensaziun dalla carischia dad 1.0 pertschien per ils 01-01-2025. Il preventiv actual risguarda las pagas inclusiv la carischia dad 1.0 % ed in augment individual dallas pagas dad 1.0 %.
Deutsch: Die aktuelle Teuerung beträgt aktuell rund 1.5 %. Der Kanton Graubünden geht wie bereits er-wähnt von einem Ausgleich der Teuerung von 1.0 Prozent per 01.01.2025 aus. Im aktuellen Budget sind die Löhne inklusive 1.0 % Lohnteuerung und individueller Lohnerhöhung von 1.0 % berücksichtigt.
Rumantsch: Naven digl onn 2025 vegnan las diarias dalla Cassa da cumpensaziun per las assicuranzas da malsauns e d’accident, la cumpensaziun dil gudogn e l’indemnisaziun da maternitad buca pli cudischadas sco recav el conto 4260.00, indemnisaziuns da tiarzs, mobein sco conto da reducziun dallas expensas 3010.09 per il persunal dall’administraziun e dil menaschi e 3020.09 per las persunas d’instrucziun.
Deutsch: Ab dem Jahr 2025 werden Taggelder von Kranken- und Unfallversicherungen, Erwerbsersatz so-wie Mutterschaftsentschädigungen der Ausgleichskasse nicht mehr als Ertrag im Konto 4260.00, Rückerstattungen Dritter, sondern als Aufwandminderungskonto 3010.09 für das Verwaltungs- und Betriebspersonal und 3020.09 für die Lehrpersonen verbucht.
Rumantsch: 2025 han ins preventivau 15'000 francs per la secunda part dil process strategic. La suprastonza communala haveva approbau igl onn 2024 in credit da 30'000 francs. 15'000 francs ein planisai per igl onn 2024.
Deutsch: Im Jahr 2025 sind 15'000 Franken budgetiert für den zweiten Teil des Strategieprozesses. Der Gemeindevorstand hat im Jahr 2024 einen Kredit von 30'000 Franken gutgeheissen. 15'000 Franken sind im Jahr 2024 geplant.
Rumantsch: Igl onn 2025 han ins preventivau 17'000 francs per ulteriurs pass da digitalisaziun. Da quels ein 8'500 francs reservai per implementar la nova versiun dad Innosolv, la software per la controlla da habitontas e habitonts e la facturaziun a quellas persunas. Per realisar il sistem da segirezia en tut ils menaschis communals han ins preventivau 32'500 francs.
Deutsch: Im Jahr 2025 sind weitere 17'000 Franken budgetiert für weitere Digitalisierungsschritte. Davon sind 8'500 Franken reserviert für die Umsetzung der neuen Version von Innosolv. Der Software für die Einwohnerkontrolle und die Rechnungsstellung an unsere EinwohnerInnen. Für den Sys-temaufbau Sicherheit in allen Gemeindebetrieben sind 32'500 Franken budgetiert worden.
Rumantsch: La partiziun da planisaziun e construcziun sto remplazzar siu vehichel dall’annada 2005, perquei ch’el ha contonschiu la fin da veta. Il preventiv cuntegn 50'000 francs per remplazzar quel cun in vehichel electric. Ultra da quei ston ins installar ella Casa Cumin per 5'000 francs ina staziun da cargar e-autos (funcziun 0290).
Deutsch: Die Abteilung Planung und Bau muss ihr Fahrzeug mit Jahrgang 2005 ersetzen. Das Fahrzeug hat das Lebensende erreicht. 50'000 Franken sind budgetiert für den Ersatz mit einem Elektrofahr-zeug. Zusätzlich muss im Rathaus für 5'000 Franken eine Ladestation für e-Autos installiert wer-den. (Funktion 0290)
Rumantsch: Per la nova stimaziun dallas immobilias entras igl Uffeci cantunal per la valetaziun d’immobilias ston ins preventivar igl onn 2025 ina summa da 190'000 francs.
Deutsch: Für die Neubewertung der Immobilien durch das kantonale Amt für Immobilienbewertung muss im Jahr 2025 ein Betrag von 190'000 Franken budgetiert werden.
Rumantsch: Las pagas (sold) dils pumpiers ein vegnidas alzadas per 10'000 francs cumparegliau cun il preventiv 2024. Las investiziuns per apparats e maschinas ein era vegnidas augmentadas.
Deutsch: Die Löhne (Sold) der Feuerwehr wurde um 10'000 Franken verglichen mit dem Budget 2024 erhöht. Die Anschaffung von Apparaten und Maschinen wurde ebenfalls erhöht.
Rumantsch: Las expensas nettas per la formaziun muntan ad 8'968'800 francs. Ver 65'000 francs ein preventivai supplementarmein per las taxas da scola als progimnasis a Cuera ed a Mustér sin fundament dil diember da scolaras e da scolars pli ault. 80'000 francs ein preventivai supplementarmein per il transport dallas scolaras e dils scolars. Las expensas nettas per la formaziun muntan igl onn 2024 a 9'143'000 francs suenter la deducziun dall’ulivaziun dallas grevezias da scola. L’ulivaziun dallas grevezias da scola vegnan cudischadas naven digl onn 2023 sco recav finanzial. Igl onn 2024 ei l’ulivaziun dallas grevezias da scola aunc stada preventivada ella formaziun.
Deutsch: Der Nettoaufwand bei der Bildung beträgt 8'968'800 Franken. Rund 65'000 Franken sind als Mehraufwand für die Schulgelder an die Untergymnasien in Chur und Disentis budgetiert, dies aufgrund höherer Schülerzahlen. 80'000 Franken sind als Nettomehraufwand bei den Schüler-transportkosten budgetiert. Der Nettoaufwand für die Bildung beträgt nach Abzug des Schullas-tenausgleiches im Budget für das Jahr 2024 9'143'000 Franken. Der Schullastenausgleich wird bekanntlich ab dem Jahr 2023 als Finanzertrag verbucht. Budgetiert im Jahr 2024 war der Schul-lastenausgleich noch unter der Bildung.
Rumantsch: La biblioteca communala e da scola ha giu in bien start ellas novas localitads el marcau vegl. Il meins d’uost 2024 ha ella saviu registrar in grond diember da novas commembras e novs commembers. Las expensas nettas ein preventivadas cun 100'000 francs.
Deutsch: Die Schul- und Gemeindebibliothek ist in den neuen Räumlichkeiten im Städtli gut gestartet. Es sind viele Neukunden im Monat August 2024 dazugekommen. Der Nettoaufwand ist mit 100'000 Franken budgetiert.
Rumantsch: El vegl stan da sittar a Glion ston ins remplazzar la pumpa da scladar e far differentas lavurs da manteniment, aschia ch’ins ha preventivau per quei ina summa totala da 70'000 francs. Ulteriurs 20'000 francs ein previ per sanar las tualettas «Tuf» a Siat.
Deutsch: Im alten Schützenhaus in Ilanz muss die Wärmepumpe ersetzt werden sowie ist diverser Unter-halt nötig, Gesamtbetrag 70'000 Franken. Weitere 20'000 Franken sind budgetiert für die Sanie-rung der WC-Anlage in "Tuf", Siat.
Rumantsch: Il preventiv 2025 dalla Spitex Foppa ei aunc buc avon maun. El vegn presentaus ed approbaus a caschun d’ina seduta da budget speciala il november 2024.
Deutsch: Das Budget 2025 der Spitex Foppa liegt noch nicht vor. Das Spitex Budget wird an einer speziel-len Budgetsitzung im November 2024 präsentiert und gutgeheissen werden.
Rumantsch: Actualmein san ins buca constatar in augment el sectur digl agid economic. Ei sa denton adina capitar che quel s’augmenta a moda relevonta sin fundament dalla situaziun economica.
Deutsch: Aktuell kann keine Zunahme von wirtschaftlicher Hilfe festgestellt werden. Eine relevante Zu-nahme aufgrund der wirtschaftlichen Situation kann jedoch immer auftreten.
Rumantsch: 2025 han ins preventivau 5'000 francs dapli per la curatella professiunala dalla Regiun Surselva cumparegliau cun igl onn 2024.
Deutsch: Der Aufwand für die Berufsbeistandschaft der Regiun Surselva ist für das Jahr 2025 um 5'000.00 Franken leicht höher als im Jahr 2024 budgetiert.
Rumantsch: El conto 6190.3111.03 han ins preventivau 70'000 francs per remplazzar in vehichel dil luvratori communal. Il vehichel ha 10 onns, 73'000 km ed ha donns da ruina extrems sil schassis e sil plantschiu dalla cabina e dalla francada dil sez dil manischunz. Il vehichel vegn duvraus per il survetsch d’unviern ed ei aschia indispensabels. La primavera/stad 2025 eis ei probablamein puspei necessari da presentar el. El stadi actual vegn il vehichel buc a passar la controlla. In’inspecziun dil stadi da vart dil garaschist e stagner ha mussau ch’ins stuess investir per las reparaturas minimalas 16'000 francs. 60'000 francs ein preventivai per realisar in tetg per igl implont da recicladi a Glion e 20'000 francs per in palancau hidraulic da duas petgas el luvratori communal a Glion.
Deutsch: Im Konto 6190.3111.03 sind 70'000 Franken budgetiert für den Ersatz eines Fahrzeuges für den Werkbetrieb. Das Fahrzeug ist 10-Jährig mit 73'000 km und hat extremen Rostschaden am Chas-sis sowie am Unterboden der Fahrerkabine und an der Fahrersitzverankerung. Das Fahrzeug wird für den Winterdienst benötigt und ist somit unabdingbar. Im Frühjahr/Sommer 2025 ist das Fahrzeug voraussichtlich wieder vorzuführen. Im jetzigen Zustand wird das Fahrzeug diese Prü-fung nicht bestehen. Eine Zustandsinspektion seitens Garagisten und Spengler beziffert den mi-nimalen notwendigen Instandstellungsaufwand auf 16'000 Franken. 60'000 Franken sind budge-tiert für die Überdachung des Recyclinghofes in Ilanz und 20'000 Franken für eine 2-Säulen He-bebühne im Werkhof Ilanz.
Rumantsch: El conto 7101.3111.03 han ins preventivau 75'000 francs per remplazzar in vehichel inclusiv la boxa per il provediment cun aua. Il vehichel ha 16 onns, 165'000 km ed il schassis ei donnegiaus da ruina, ha segns da diever evidents, ei vegnius mantenius mecanicamein a moda regulara ed ha caschunau ils davos 8 onns en media cuosts da reparatura annuals da 3'400 francs. La primavera/stad 2025 eis ei probablamein puspei necessari da presentar el. El stadi actual vegn il vehichel buc a passar quella controlla. Las expensas per reparar el vegnan stimadas a 4'000 tochen 6'000 francs.
Deutsch: Im Konto 7101.3111.03 wurden 75'000 Franken budgetiert für den Ersatz eines Fahrzeuges der Wasserversorgung inklusive Kofferaufbau. Das Fahrzeug ist 16-jährig mit 165'000 km, von Rost-schaden am Chassis betroffen, hat deutliche Gebrauchsspuren, wurde mechanisch regelmässig gewartet und hatte in den letzten 8 Jahren Reparaturkosten von durchschnittlich 3'400 Franken jährlich. Im Frühjahr/Sommer 2025 ist das Fahrzeug voraussichtlich wieder vorzuführen. Im jetzi-gen Zustand wird das Fahrzeug diese Prüfung nicht bestehen. Der Instandstellungsaufwand wird auf 4'000 bis 6'000 Franken geschätzt.
Rumantsch: 13'500 francs ein preventivai per las lavurs da finiziun dalla deponia Gulatsch ch’ein vegnidas realisadas el rom dalla meglieraziun generala.
Deutsch: 13'500 Franken sind budgetiert für die Endgestaltung der Deponie Gulatsch welche im Rahmen der Gesamtmelioration Rueun verfügt wurde.
Rumantsch: Per il project dalla protecziun dallas auas sin l’Alp Ruschein (Fops) eis ei da preventivar 20'000 francs per cussegliaziuns. Per remplazzar la tegia da pasturs sin l’Alp Duvin han ins preventivau 80'000 francs.
Deutsch: Für das Projekt Gewässerschutz auf der Alp Ruschein (Fops) sind 20'000 Franken Beratungsauf-wand zu budgetieren. Für den Ersatz der Hirtenhütte auf der Alp Duvin sind 80'000 Franken budgetiert worden.
Rumantsch: Il manteniment dallas vias campestras e da funs ei s’augmentaus per 53'000 francs sin 226'000 francs cumparegliau cun il preventiv digl onn 2023.
Deutsch: Der Unterhalt der Güter- und Flurwege wurde verglichen mit dem Budget für das Jahr 2023 um 53'000 Franken auf 226'000 Franken erhöht.
Rumantsch: El conto 8200.3111.03 ein preventivai 50'000 francs per remplazzar in vehichel cun l’annada 2009 e 100'000 km. Il vehichel ha gronds donns da ruina. Il paraculp e tut ils paralozzas han ruosnas da ruina. Il vehichel ha segns da diever evidents, ei vegnius mantenius mecanicamein a moda regulara ed ha caschunau ils davos 5 onns en media cuosts da reparatura da 3'000 francs. La stad/igl atun 2025 eis ei probablamein puspei necessari da presentar il vehichel. El stadi actual vegn il vehichel buca pli a passar quella controlla. In’inspecziun dil stadi da vart dil garaschist ha mussau ch’ins sto quintar cun cuosts da reparatura minimals da 4'000 tochen 6'000 francs.
Deutsch: Im Konto 8200.3111.03 sind 50'000 Franken für den Ersatz eines Fahrzeuges mit Jahrgang 2009 und 100'000 km budgetiert. Das Fahrzeug ist erheblich von Rostschaden betroffen. So sind an der Stossstange und bei allen Kotflügeln Rostlöcher zu beklagen. Das Fahrzeug hat deutliche Gebrauchsspuren, wurde mechanisch regelmässig gewartet und hat in den letzten 5 Jahren durchschnittlich 3'000 Franken an Reparaturkosten mitgebracht. Im Sommer/Herbst 2025 ist das Fahrzeug voraussichtlich wieder vorzuführen. Im jetzigen Zustand wird das Fahrzeug diese Prü-fung nicht bestehen. Eine Zustandsinspektion seitens Garagisten beziffert den minimalen not-wendigen Instandstellungsaufwand auf 4'000 bis 6'000 Franken.
Rumantsch: El conto 8400.3141.07 han ins preventivau 65'000 francs per reparar la «Via dalla Greppa» Luven – Flond.
Deutsch: Im Konto 8400.3141.07 wurden 65'000 Franken budgetiert für die Instandstellung des Weges "Via dalla Greppa" Luven – Flond.
Rumantsch: La vischnaunca dad Ilanz/Glion survegn 5.1 % dil recav dalla Corporaziun dallas vischnauncas concessiunarias dallas Ovras electricas Zervreila SA (KOKWZ). Tochen ils 30 da settember 2025 survegnin nus in prezi da 20.0 rp./kWh. Ins ei vidlunder d’elaborar in niev contract che vala naven digl 1. d’october 2025. La situaziun sin fiera ei semidada fermamein. Il recav net per kWh vegn a semover naven digl october 2025 en in rom considerablamein pli bass. Las entradas nettas realisadas igl onn 2021 ein ord vesta dad oz ina basa realistica per far in preventiv a liunga vesta. Igl onn 2021 muntava il prezi ad 1.5 rp./kWh. El preventiv 2025 savein nus aunc quintar cun in recav da totalmein 520'000 francs. Igl onn 2026 eis ei da far quen cun in recav dalla corporaziun da mo pli ver 65'000 francs.
Deutsch: Die Gemeinde Ilanz/Glion erhält 5.1 % des Ertrages auf der Korporation der Konzessionsgemein-den der Kraftwerke Zervreila AG (KOKWZ). Bis zum 30. September 2025 erhalten wir einen Preis von 20.0 Rp./kWh. Ab dem 1. Oktober 2025 ist ein neuer Vertrag in Arbeit. Die Marktsituation hat sich stark verändert. Der Nettoerlös pro kWh wird sich ab Oktober 2025 in einem wesent-lich tieferen Rahmen bewegen. Die Nettoeinnahmen, welche im Jahr 2021 erzielt wurden stel-len aus heutiger Sicht eine realistische Grundlage für die langfristige Budgetierung dar. Der Preis im Jahr 2021 war 1.5 Rp./kWh. Im Budget 2025 können wir noch mit einem Ertrag von gesamt-haft 520'000 Franken rechnen. Im Jahr 2026 mit einem Ertrag von nur noch rund 65'000 Fran-ken der KOKWZ.
Rumantsch: Ils recavs dils differents tips da taglia san variar fetg. Per far il preventiv ein perquei ils recavs totals prognosticai decisivs. Quels importan 15'745'000 francs ed ein ver 5 % sur la media dils buns onns fiscals 2020, 2022 e 2023. La forza fiscala per habitonta e habitont (entradas fiscalas per persuna dalla populaziun residenta) ei cun ina summa da 3'295 francs ver 2 % pli aulta che duront ils buns onns fiscals 2020, 2022 e 2023 (mira era la tabella, statistica dallas entradas fiscalas dalla vischnaunca dad Ilanz/Glion). La pli gronda midada pertucca la taglia sin immobilias ch’ei vegnida preventivada cun ina summa dad 1'835'000 francs, quei ei ver 400'000 francs dapli ch’igl onn 2023 concludiu. Las stimaziuns definitivas digl Uffeci per la valetaziun d’immobilias muossan per igl uost 2024 in augment dalla valur en media da 30 %.
Deutsch: Die Erträge aus den einzelnen Steuerarten können stark variieren. Massgeblich für die Budgetie-rung sind deshalb die prognostizierten Gesamterträge. Diese betragen 15'745'000 Franken und liegen rund 5 % über dem Durchschnitt der guten Steuerjahre 2020, 2022 und 2023. Die Steu-erkraft pro Einwohner (Steuereinnahmen pro Person Wohnbevölkerung) sind mit einem Betrag von 3'295 Frankenrund 2 % höher als in den guten Steuerjahren 2020, 2022 und 2023. (siehe auch Tabelle, Statistik Steuereinnahmen Gemeinde Ilanz/Glion) Die grösste Änderung betreffen die Liegenschaftssteuern, welche mit einem Betrag von 1'835'000 Franken rund 400'000 Fran-ken höher budgetiert wurden als im abgeschlossen Jahr 2023. Die bereits veranlagten und defi-nitiven Neuschätzungen der Liegenschaften durch das Amt für Immobilien zeigen per August 2024 einen durchschnittlichen Wertzuwachs von 30 %.
Rumantsch: Grazia al svilup positiv dalla populaziun e dall’economia e grazia all’occupaziun cumpleina igl onn 2024 han las entradas fiscalas dallas persunas natiralas saviu vegnir preventivadas a moda levamein optimistica per igl onn 2025.
Deutsch: Aufgrund der positiven Bevölkerungs- und Wirtschaftsentwicklung und der Vollbeschäftigung im Jahr 2024 konnten die die Steuereinnahmen der natürlichen Personen für das Jahr 2025 vor-sichtig optimistisch budgetiert werden.
Rumantsch: Il preventiv per il quen d’investiziun 2025 quenta cun expensas d’investiziun da 7'268'000 francs e cun entradas d’investiziun da 3'542'200 francs. Da quei seresultan investiziuns nettas da 3'725'800 francs.
Deutsch: Das Investitionsbudget für das Jahr 2025 rechnet mit Investitionsausgaben von 7'268'000 Fran-ken und Investitionseinnahmen von 3'542'200 Franken. Die Nettoinvestitionen betragen 3'725'800 Franken.
Rumantsch: Il credit d’impegn ei gia vegnius approbaus digl organ communal responsabel (anteriuras radunonzas communalas, parlament ni cuminonza dallas votantas e dils votants all’urna).
Deutsch: Der Verpflichtungskredit wurde vom zuständigen Gemeindeorgan bereits genehmigt (ehem. Gemeindeversammlungen, Parlament oder Urnengemeinde).
Rumantsch: La cuminonza dallas votantas e dils votants all’urna deliberescha il credit d’impegn (> 1 miu. CHF), il parlament communal predeliberescha quel ils 27-11-2024.
Deutsch: Die Verabschiedung des Verpflichtungskredites erfolgt durch die Urnengemeinde (> 1 Mio. CHF), Vorberatung durch das Gemeindeparlament am 27.11.2024.
Rumantsch: Cogniziun ils 27-11-2024, la damonda per il credit d’impegn vegn fatga igl onn 2025, cura ch’il project detagliau ei avon maun.
Deutsch: Kenntnisnahme am 27.11.2024, Antrag für Verpflichtungskredit erfolgt im Jahr 2025 bei Vorliegen des genauen Projektes.
Rumantsch: Las propostas en connex cun ils credits d’impegn tenor categoria 2 e 3 vegnan declaradas el sequent el rom d’in messadi cuort.
Deutsch: Die Anträge zu den Verpflichtungskrediten gemäss Kategorie 2 und 3 werden im Rahmen einer Kurzbotschaft im Nachfolgenden erläutert.